Gimnastică: Trei finale pe aparate, plus cea pe echipe pentru România, la CE de la Rimini
Gimnastele tricolore s-au calificat, joi, în trei finale pe aparate, plus în cea pe echipe, la Campionatul European de la Rimini. Sabrina Maneca Voinea a fost pe primul loc în calificările la sol.
Notele obţinute de gimnastele României, care au concurat în subdiviziunea a doua, sunt:
Bârnă: Lilia Cosman 13.266, Ana Maria Bărbosu 12.633, Amalia Ghigoarţă 12.700, Sabrina Maneca Voinea 14.100;
Sol: Lilia Cosman 12.600, Amalia Ghigoarţă 12.733, Ana Maria Bărbosu 12.500, Sabrina Maneca Voinea 13.700;
Sărituri: Amalia Ghigoarţă 13.000, Lilia Cosman 13.400, Ana Maria Bărbosu 13.666, Sabrina Maneca Voinea 13.600;
Paralele: Lilia Cosman 13.100, Amalia Ghigoarţă 13.000, Ana Maria Bărbosu 12.933, Sabrina Maneca Voinea 11.300.
În urma acestora, în finalele pe aparate s-au calificat Ana Maria Bărbosu (sărituri, locul 4), Sabrina Maneca Voinea (bârnă, locul 2 şi sol, locul 1), Lilia Cosman (bârnă, locul 6).
De asemenea, România, cu 158.798 puncte, s-a calificat în finala pe echipe de pe locul 4.
La finalul calificărilor s-au acordat şi medaliile în competiţia individual-compus, obţinute de gimnastele italiene Manila Esposito (55.432, aur), Alice D’Amato (54.831, argint) şi britanica Alice Kinsella (53.599, bronz).
Pe locul 5, cu 52.700 puncte, s-a clasat Sabrina Maneca Voinea, iar Lilia Cosman, cu 52.366, a fost pe locul 9, în timp ce Ana Maria Bărbosu (51.732) şi Amalia Ghigoarţă (51.433) au ocupat locurile 13-14.
Finalele pe aparate au loc sâmbătă, iar competiţia pe echipe duminică.
La junioare, calificările debutează vineri, tot de la 13.30, iar echipa României le include pe Anamaria Mihăescu, Adelina Ionescu, Nelli Papana, Ariana Cotu şi Alexia Blănaru, însoţite de antrenorii Adela Popa, Dan Potra şi Sebastian Nemeş.
Echipa României va concura în a doua subdiviziune, alături de reprezentantele Italiei, Germaniei, Islandei, Finlandei, Macedoniei de Nord, Bulgariei, Greciei şi Cehiei.
La finalul competiţiei din cele patru subdiviziuni se vor acorda medaliile la individual-compus şi echipe, precum şi gimnastele calificate în finalele pe aparate de duminică.